Redegjørelse 2025
Om åpenhetsloven
Loven skal fremme virksomheter sin respekt for grunnleggende menneskerettigheter og anstendige arbeidsforhold i forbindelse med produksjon av varer og levering av tjenester, samt sikre allmennheten tilgang til informasjon om hvordan virksomheter håndterer negative konsekvenser for menneskerettigheter og anstendige arbeidsforhold.
Midtstøl Transport AS

· Vi opererer i markedet for Mobilkraner, lastebilkraner, spesialtransport og renovasjon. 
· Vi tilbyr spesialoppdrag innen kranløft, båttransport, spesialtransport, elementtransport, sideløftere, biler med krokløft, tippbiler for transport av asfalt og andre masser, utleie av lagercontainere, rivning av bygg samt renovasjon fra A til Å.
Hvordan vi arbeider med Åpenhetsloven
Arbeidet med åpenhetsloven er grovt sett organisert i følgende arbeidsfaser: 
Tilrettelegging 
· Etablere omfang for arbeidet med åpenhetsloven og aktsomhetsvurderingene
· Involvere deltakere i arbeidet med åpenhetsloven og aktsomhetsvurderinger
· Identifisere og analysere interessenter til arbeidet med åpenhetsloven
Aktsomhetsvurderinger 
· Forankre arbeidet med åpenhetsloven
· Forankre retningslinjer for ansvarlig næringsliv 
· Kartlegge faktiske og mulige negative konsekvenser for menneskerettigheter og anstendige arbeidsforhold
· Iverksette tiltak for faktiske forhold og vesentlig risiko
· Kontrollere og dokumentere effekt av tiltak
· Kommunisere med interessenter 
· Gjenopprette og erstatte ved faktisk skade på menneskerettigheter og anstendige arbeidsforhold 
Redegjørelse 
· Årlig redegjørelse av resultater fra aktsomhetsvurderingene (innen 30. Juni hvert år) 
Svare på spørsmål 
· Sikre at alle kan komme i kontakt med oss og stille spørsmål til oss om hvordan vi arbeider med åpenhetsloven og resultater fra våre aktsomhetsvurderinger 
Denne prosedyren er basert på metodikk og digitale arbeidsflater fra Tavler AS.

Våre retningslinjer for ansvarlig næringsliv
Våre retningslinjer er forankret i styret og er implementert i bedriften. 
	Retningslinje
	Bruk av retningslinje

	Policy for ansvarlig næringsliv 
	Policy for ansvarlig næringsliv skal brukes internt i vår egen bedrift og også overfor våre leverandører og forbindelser, slik at vi alle jobber systematisk og i samme retning når det gjelder ivaretakelse av menneskerettigheter og anstendige arbeidsforhold. Policy for ansvarlig næringsliv i bedriften er et integrert policy-dokument, som ivaretar alle tre fokusområder (menneskerettigheter, anstendige arbeidsforhold og ytre miljø) for ansvarlig næringsliv.

	Etiske retningslinjer
	Etiske retningslinjer brukes internt i vår egen bedrift og også overfor våre leverandører og forbindelser, slik at vi alle er omfattet av de samme retningslinjene for etisk forretningsvirksomhet.  

	Krav til leverandører og forbindelser
	Dette styrende dokumentet brukes som vedlegg til standardkontrakter med leverandører/forbindelser, slik at vi avtalefester hensyn til ansvarlig næringsliv i alle kontraktsinngåelser.



Resultat fra vårt arbeid med aktsomhetsvurderinger
Vi har identifisert følgende risikoer og/eller faktiske hendelser med negativ påvirkning på ansvarlig næringsliv: Grønn – Lav, gul – moderat, rød - høy
Konsekvens 🔴🟡🟢, Sannsynlighet 🔴🟡🟢
Arbeidskontrakter 
Konsekvens 🟢, Sannsynlighet 🟢
· Hva er vi usikre på?
Om arbeidskontrakter er i henhold til gjeldende regelverk fra Juni 2024
· Hvorfor har risikoen fått denne vurderingen?
Vi ønsker at alle skal ha en standard kontrakt, og vi hadde gamle kontrakter som vi trengte å fornye. Vi har også ny adresse på arbeidssted. Midlertidige ansatte hadde heller ikke fastsatte perioder eller begrunnelse på arbeidsforholdet.
· Tiltak for å håndtere risiko
Pr. 31.12.2025 hadde alle ny signert standardkontrakt i henhold til gjeldende lovverk.
· Effekt av tiltak
Vi forholder oss til en standard arbeidsavtale som vi er trygge på er i henhold til lovverket. Vi begrunner midlertidig ansettelse og varighet på arbeidsforhold. Dette gir bedre forutsigbarhet for midlertid ansatte.
Overtid Internt
Konsekvens 🟡, Sannsynlighet 🟡
· Hva er vi usikre på?
Oppdrag hos kunde kan dra ut f.eks. pga uforutsette hendelser, vær og føreforhold spiller også inn. 
· Hvorfor har risikoen fått denne vurderingen?
Gjentagende overtid kan «slite» på ansatte og føre til sykemeldinger. 
· Tiltak for å håndtere risiko
Rapportering av overtidsbruk til daglig leder, vi følger med og søker om utvidelse av 200 overtidstimer til 400 timer. Vi vurderer å sette inn skiftordning ved henting av søppel, og få inn en ekstra søppelbil, da det er i avfallsavdelingen overtiden utmerker seg. Tiltak blir i så fall gjort i 2026
· Effekt av tiltak
Reduksjon av overtid gir forhåpentligvis en mer forutsigbar hverdag for ansatte og en reduksjon i lønnskostnader.
SJA
Konsekvens 🔴, Sannsynlighet 🟢
· Hva er vi usikre på?
Om sjåførene og ordrekontor kjenner til krav om SJA, sikker jobb analyse, ved risikoløft og løft i høyden. 
Hvorfor har risikoen fått denne vurderingen?
Sjåførene skal føle trygghet i jobbene de gjør, hjelper å gjøre en SJA før man skal utføre. Kan i verste fall føre til dødsfall hvis man ikke er gjennomtenkt. 
· Tiltak for å håndtere risiko
Kommunisere til alle sjåfører betydningen av SJA. De som jobber med mobilkran i høyden har signert for lest og forstått prosedyre som innebærer SJA.
· Effekt av tiltak
Reduksjon av uhell og ulykker og trygghet i jobben.
Gjennomføring av pauser
Konsekvens 🟡, Sannsynlighet 🟡
· Hva er vi usikre på?
Om det blir tatt pauser utenfor hviletid
· Hvorfor har risikoen fått denne vurderingen?
Enkelte tar seg ikke tid til pauser, det kan gå utover medarbeidernes konsentrasjon og kvaliteten på jobben. 
Tiltak for å håndtere risiko
Kommuniser betydningen av å ta seg lunsj og pauser i løpet av dagen. 
· Effekt av tiltak
Økt velvære hos medarbeidere.
Leverandørers bruk av underleverandører  
Konsekvens 🟢, Sannsynlighet 🟢
· Hva er vi usikre på?
Vi vet ikke hvem våre underleverandører bruker som leverandører. Er det seriøse firmaer som følger AML og har HMS-systemer på plass?
· Hvorfor har risikoen fått denne vurderingen?
Vi ønsker å sikre at vi kan stå inne for åpenhetsloven, og sikre alle vi har med å gjøre en trygg og god hverdag.
· Tiltak for å håndtere risiko
I 2024 gjennomgikk vi aktsomhetsvurderinger av leverandører med salg på over 100’. Vi har gjort det samme for 2025. Vi har stort sett de samme leverandørene fra tidligere. I tillegg har vi begynt å bruke underleverandører på Bulk-kjøring. De har fra 5 – 50 ansatte, og har fått tilsendt våre krav til leverandører og spørsmål angående drift. Vi har ikke fått noen indikasjoner på at disse ikke følger lovverk.
Effekt av tiltak
Vi skal være sikre på at alle som utfører arbeid for oss skal bli behandlet godt, være trygge og trives.
Vi har ikke identifisert brudd hos noen leverandører i fjor og heller ikke i år. 
Varsler om faktiske og mulige brudd på menneskerettigheter og anstendige arbeidsforhold i Midtstøl Transport AS 
Vi oppfordrer ansatte og andre til å varsle om faktiske eller mulige brudd på anstendige arbeidsforhold og grunnleggende menneskerettigheter. Det er 3 måter dette kan gjøres på, i følgende rekkefølge:
· Varsling internt: rune@midtstoel.no
· Varsling til offentlig myndighet: Arbeidstilsynet, Forbrukertilsynet, likestillings- og diskrimineringsombudet er eksempel på dette. 
· Varsling til offentligheten, f. eks media. 
Endringer på redegjørelsen
	30.06.2025
	Det er satt i gang tiltak på risikoer avdekt i fjor. Vi har ikke identifisert noen merkbar endring enda på sykefravær eller uønskede hendelser. 

